2018. december 3-án bejelentették, hogy a Duna eurovíziós dalválasztó műsorába, A Dal 2019-be bejutott a "Szótlanság" című dalával. Először 2019. január 26-án, a nemzeti dalválasztó második válogatójában lépett színpadra, ahol a zsűri és a nézők szavazatai alapján a negyedik helyen végzett, és továbbjutott az elődöntőbe. 2019. február 9-én, A Dal első elődöntőjéből a zsűri és a nézők szavazatai alapján 42 ponttal holtversenyben a második helyen végzett, és továbbjutott a műsor döntőjébe.